title: Регламент за изпълнение (ЕС) 2015/1106 на Комисията от 8 юли 2015 година за изменение на регламенти за изпълнение (ЕС) № 540/2011 и (ЕС) № 1037/2012 по отношение на условията за одобрение на активното вещество изопиразам (Текст от значение за ЕИП)

text:
               9.7.2015

               BG

               Официален вестник на Европейския съюз

               L 181/70

         РЕГЛАМЕНТ ЗА ИЗПЪЛНЕНИЕ (ЕС) 2015/1106 НА КОМИСИЯТА
   от 8 юли 2015 година
   за изменение на регламенти за изпълнение (ЕС) № 540/2011 и (ЕС) № 1037/2012 по отношение на условията за одобрение на активното вещество изопиразам
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 21, параграф 3, втората хипотеза от него,
   като има предвид, че:

               (1)

               С Регламент за изпълнение (ЕС) № 1037/2012 на Комисията (2) изопиразам бе одобрен като активно вещество в съответствие с Регламент (ЕО) № 1107/2009, при условие че заявителят за одобрение, Syngenta Crop Protection AG („заявителят“), предостави потвърждаваща информация по отношение на значимостта на метаболитите CSCD 459488 и CSCD 459489 за подпочвените води, и посоченото вещество беше включено в част Б от приложението към Регламент за изпълнение (ЕС) № 540/2011 на Комисията (3). Потвърждаващата информация трябваше да бъде предоставена на Комисията, държавите членки и Европейския орган за безопасност на храните („Органа“) до 31 март 2015 г.

               (2)

               През февруари 2014 г. заявителят уведоми Комисията, че се очаква не цялата изисквана потвърждаваща информация да бъде на разположение до крайния срок, определен в регламенти за изпълнение (ЕС) № 540/2011 и (ЕС) № 1037/2012. Заявителят посочи, че забавянето се дължи на необходимостта да се разработят подходящи протоколи за изпитване и представи работен план за събиране на съответната информация.

               (3)

               В качеството си на докладваща държава членка за изопиразам Обединеното кралство подложи на оценка подадената от заявителя информация и през септември 2014 г. уведоми Комисията, че счита искането на заявителя да бъде удължен срокът за предоставяне на потвърждаваща информация за основателно, както и че представеният от заявителя работен план е реалистичен и целесъобразен.

               (4)

               Поради това искането изглежда обосновано, за да се даде възможност на заявителя в разумен срок да събере необходимите данни.

               (5)

               На 30 март 2015 г. заявителят представи обобщен документ с информацията, събрана до този момент, който съдържа окончателен работен план за събиране на останалата информация.

               (6)

               С оглед на това е целесъобразно одобрението за изопиразам да бъде изменено и крайният срок за предоставяне на потвърждаваща информация да бъде удължен до 31 юли 2017 г.

               (7)

               Поради това регламентите за изпълнение (ЕС) № 540/2011 и (ЕС) 1037/2012 следва да бъдат съответно изменени.

               (8)

               Като се има предвид, че крайният срок за предоставяне на потвърждаваща информация по отношение на изопиразам вече е изтекъл, настоящият регламент следва да влезе в сила в деня след деня на публикуването му.

               (9)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Изменения на Регламент за изпълнение (ЕС) № 540/2011
   В графа „Специфични разпоредби“, ред 27 — изопиразам, в част Б от приложението към Регламент за изпълнение (ЕС) № 540/2011, последният абзац се заменя със следното:

      „Заявителят предоставя тази информация на Комисията, държавите членки и Органа не по-късно от 31 юли 2017 г.“

   Член 2
   Изменения на Регламент за изпълнение (ЕС) № 1037/2012
   В графа „Специфични разпоредби“ в приложението към Регламент за изпълнение (ЕС) № 1037/2012 последният абзац се заменя със следното:

      „Заявителят предоставя тази информация на Комисията, държавите членки и Органа не по-късно от 31 юли 2017 г.“

   Член 3
   Влизане в сила
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 юли 2015 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  Регламент за изпълнение (ЕС) № 1037/2012 на Комисията за одобряване на активното вещество изопиразам в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (ОВ L 308, 8.11.2012 г., стр. 15).

      (3)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).


title: Регламент за изпълнение (ЕС) 2016/292 на Комисията от 19 февруари 2016 година за вписване на наименование в регистъра на защитените наименования за произход и защитените географски указания [Alheira de Mirandela (ЗГУ)]

text:
               2.3.2016

               BG

               Официален вестник на Европейския съюз

               L 55/3

         РЕГЛАМЕНТ ЗА ИЗПЪЛНЕНИЕ (ЕС) 2016/292 НА КОМИСИЯТА
   от 19 февруари 2016 година
   за вписване на наименование в регистъра на защитените наименования за произход и защитените географски указания [Alheira de Mirandela (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Alheira de Mirandela“, подадено от Португалия, бе публикувано в Официален вестник на Европейския съюз
                   (2).

               (2)

               Тъй като Комисията не е получила никакви възражения по член 51 от Регламент (ЕС) № 1151/2012, наименованието „Alheira de Mirandela“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Alheira de Mirandela“ (ЗГУ).
   Наименованието по първа алинея се използва за идентифициране на продукт от клас 1.2. „Месни продукти (варени, осолени, пушени и др.)“ от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 февруари 2016 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 333, 9.10.2015 г., стр. 8.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) № 698/2013 на Комисията от 19 юли 2013 година за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа

text:
               23.7.2013

               BG

               Официален вестник на Европейския съюз

               L 198/35

         РЕГЛАМЕНТ ЗА ИЗПЪЛНЕНИЕ (ЕС) № 698/2013 НА КОМИСИЯТА
   от 19 юли 2013 година
   за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С Регламент (ЕИО) № 2658/87 е установена номенклатура на стоки, наричана по-нататък Комбинирана номенклатура, която се съдържа в приложение I към посочения регламент.

               (2)

               Решение на Съда на Европейския съюз от 17 декември 2009 г. по съединени дела С-410/08 до С-412/08 („Swiss Caps“) представи нова парадигма за класирането на „хранителни добавки“.

               (3)

               От една страна, съгласно точка 29 от посоченото решение „предназначението на продукта може да бъде обективен критерий за класиране, доколкото това предназначение е вътрешноприсъщо на този продукт“. От друга страна, съгласно точка 32 начинът на представяне в капсули „е определящ и разкрива използването им като хранителна добавка, тъй като определя дозирането на хранителните продукти, начина на приемането им и мястото, където се предполага, че влизат в действие“.

               (4)

               Следователно съгласно решението на Съда продукти, използвани като хранителни добавки, предназначени за поддържане на организма в добро здраве и които са представени в капсули, се класират в позиция 2106 от КН като „хранителни продукти, неупоменати, нито включени другаде“.

               (5)

               Проблеми с тарифното класиране обаче биха могли да възникнат при класирането на продукти със същия състав, същата цел, съдържащи предварително измерена доза, но представени под формата на таблетки, пастили или хапчета.

               (6)

               Поради това, с цел да се гарантира последователно тълкуване на Комбинираната номенклатура, при класирането на хранителни продукти, представени под формата на дози, като например капсули, таблетки, пастили и хапчета, и които са предназначени за използване като хранителни добавки, следва да се отчитат критериите, разработени в съединени дела С-410/08 до С-412/08 („Swiss Caps“).

               (7)

               Следователно в глава 21 от Комбинираната номенклатура следва да се вмъкне нова допълнителна забележка, така че да се гарантира еднакво тълкуване на цялата територия на Съюза.

               (8)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   В глава 21 от Комбинираната номенклатура, която се съдържа в приложение I към Регламент (ЕИО) № 2658/87, се вмъква следната допълнителна забележка 5:

                  „5.

                  „Други хранителни продукти, представени под формата на дози, като капсули, таблетки, пастили и хапчета, и които са предназначени за използване като хранителни добавки, трябва да бъдат класирани в позиция 2106, освен ако са посочени или включени другаде.“

   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 юли 2013 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.


title: Регламент за изпълнение (ЕС) № 384/2012 на Комисията от 4 май 2012 година за установяване на стандартни стойности при внос с цел определяне на входната цена на някои плодове и зеленчуци

text:
               5.5.2012

               BG

               Официален вестник на Европейския съюз

               L 120/12

         РЕГЛАМЕНТ ЗА ИЗПЪЛНЕНИЕ (ЕС) № 384/2012 НА КОМИСИЯТА
   от 4 май 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 4 май 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  64,2

                  TN

                  124,7

                  TR

                  139,8

                  US

                  39,7

                  ZZ

                  92,1

                  0707 00 05

                  JO

                  225,1

                  TR

                  130,3

                  ZZ

                  177,7

                  0709 93 10

                  JO

                  225,1

                  MA

                  29,9

                  TR

                  123,3

                  ZZ

                  126,1

                  0805 10 20

                  EG

                  49,5

                  IL

                  69,7

                  MA

                  52,4

                  TN

                  116,7

                  ZZ

                  72,1

                  0805 50 10

                  TR

                  53,0

                  ZA

                  91,9

                  ZZ

                  72,5

                  0808 10 80

                  AR

                  95,0

                  BR

                  85,5

                  CA

                  148,4

                  CL

                  93,6

                  CN

                  82,4

                  MK

                  31,8

                  NZ

                  124,0

                  US

                  155,8

                  ZA

                  85,3

                  ZZ

                  100,2

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2015/1166 на Комисията от 15 юли 2015 година за подновяване на одобрението на активното вещество железен фосфат в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП)

text:
               16.7.2015

               BG

               Официален вестник на Европейския съюз

               L 188/34

         РЕГЛАМЕНТ ЗА ИЗПЪЛНЕНИЕ (ЕС) 2015/1166 НА КОМИСИЯТА
   от 15 юли 2015 година
   за подновяване на одобрението на активното вещество железен фосфат в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 22 във връзка с член 20, параграф 1 от него,
   като има предвид, че:

               (1)

               Срокът на одобрението на активното вещество железен фосфат, както е посочено в част А от приложението към Регламент за изпълнение (ЕС) № 540/2011 на Комисията (2), изтича на 31 декември 2015 г.

               (2)

               В съответствие с член 4 от Регламент (ЕС) № 1141/2010 на Комисията (3) и в предвидения в посочения член срок бе подадено заявление за подновяване на включването на железен фосфат в приложение I към Директива 91/414/ЕИО на Съвета (4).

               (3)

               Заявителят подаде допълнителните досиета в съответствие с член 9 от Регламент (ЕС) № 1141/2010. Докладващата държава членка счете заявлението за пълно.

               (4)

               Докладващата държава членка подготви доклад за оценка във връзка с подновяването, като се консултира със съдокладващата държава членка, и на 30 април 2013 г. го предостави на Европейския орган по безопасност на храните (наричан по-долу „Органът“) и на Комисията.

               (5)

               Органът изпрати доклада за оценка във връзка с подновяването на заявителя и на държавите членки за коментар и препрати получените коментари на Комисията. Освен това Органът осигури публичната достъпност на допълнителното обобщаващо досие.

               (6)

               На 17 декември 2014 г. Органът предаде на Комисията заключението си (5) относно това дали може да се очаква железният фосфат да отговаря на критериите за одобрение, предвидени в член 4 от Регламент (ЕО) № 1107/2009. На 20 март 2015 г. Комисията представи проекта на доклад за преразглеждане относно железен фосфат на Постоянния комитет по растенията, животните, храните и фуражите.

               (7)

               Бе установено, че критериите за одобряване, предвидени в член 4 от Регламент (ЕО) № 1107/2009, са изпълнени по отношение на един или повече представителни видове употреба на най-малко един продукт за растителна защита, съдържащ активното вещество. Следователно посочените критерии за одобряване се считат за изпълнени.

               (8)

               Освен това Комисията счита, че железният фосфат представлява активно вещество с нисък риск по смисъла на член 22 от Регламент (ЕО) № 1107/2009. Железният фосфат не е рисково вещество и отговаря на условията, посочени в точка 5 от приложение II към Регламент (ЕО) № 1107/2009. Железният фосфат се състои от съединения, които са навсякъде в околната среда и са от съществено значение за животинските и растителните функции. Освен това железният фосфат е естествен съставен елемент на храната на човека. Допълнителната експозиция на хората, животните и околната среда посредством видовете употреба, одобрени съгласно Регламент (ЕО) № 1107/2009, се очаква да бъде пренебрежимо малка в сравнение с експозицията, очаквана при нормални природни условия.
               Оценката на риска за подновяване на одобрението на железен фосфат се основава на ограничен брой представителни видове употреба, които обаче не ограничават видовете употреба, за които могат да бъдат разрешени продуктите за растителна защита, съдържащи железен фосфат. Поради това е целесъобразно да се запази ограничението до употребата като молускицид.

               (9)

               Съответно е целесъобразно одобрението на железен фосфат като вещество с нисък риск да бъде подновено.

               (10)

               В съответствие с член 20, параграф 3 от Регламент (ЕО) № 1107/2009 във връзка с член 13, параграф 4 от него приложението към Регламент за изпълнение (ЕС) № 540/2011 следва да бъде съответно изменено.

               (11)

               Настоящият регламент следва да се прилага от деня след датата на изтичането на срока на одобрението на активното вещество железен фосфат, посочена в съображение 1.

               (12)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Подновяване на одобрението на активно вещество
   Одобрението на активното вещество железен фосфат, посочено в приложение I, се подновява при предвидените в същото приложение условия.
   Член 2
   Изменения на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 3
   Влизане в сила и дата на прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от 1 януари 2016 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 юли 2015 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

      (3)  Регламент (ЕС) № 1141/2010 на Комисията от 7 декември 2010 г. за установяване на процедурата за подновяване на включването на втора група активни вещества в приложение I към Директива 91/414/ЕИО на Съвета и за съставяне на списък на тези вещества (ОВ L 322, 8.12.2010 г., стр. 10).

      (4)  Директива 91/414/ЕО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).

      (5)  EFSA Journal (Бюлетин на ЕОБХ), 2015 г.; 13(1):3973. Той е достъпен на следния интернет адрес: www.efsa.europa.eu

      ПРИЛОЖЕНИЕ I

                  Популярно наименование, идентификационни номера

                  Наименование по IUPAC

                  Чистота (1)

                  Дата на одобрението

                  Изтичане на срока на одобрението

                  Специфични разпоредби

                  Железен фосфат
                  CAS №: 10045-86-0
                  CIPAC № 629

                  Железен фосфат

                  Железен фосфат 703 g/kg еквивалент на 260 g/kg желязо и 144 g/kg фосфор

                  1 януари 2016 г.

                  31 декември 2030 г.

                  За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на железен фосфат, и по-специално допълнения I и II към него.

         (1)  Допълнителни подробности за идентичността и спецификацията на активното вещество са представени в доклада за преразглеждане.

      ПРИЛОЖЕНИЕ II
      Приложението към Регламент за изпълнение (ЕС) № 540/2011 се изменя, както следва:

                  1)

                  в част A се заличава вписване 22 относно железен фосфат;

                  2)

                  в част Г се добавя следното вписване:

                              Популярно наименование, идентификационни номера

                              Наименование по IUPAC

                              Чистота (1)

                              Дата на одобрението

                              Изтичане срока на одобрението

                              Специфични разпоредби

                              „5

                              Железен фосфат
                              CAS №: 10045-86-0
                              CIPAC № 629

                              Железен фосфат

                              Железен фосфат 703 g/kg еквивалент на 260 g/kg желязо и 144 g/kg фосфор

                              1 януари 2016 г.

                              31 декември 2030 г.

                              За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на железен фосфат, и по-специално допълнения I и II към него.“

         (1)  Допълнителни подробности за идентичността и спецификацията на активното вещество са представени в доклада за преразглеждане.


title: Регламент за изпълнение (ЕС) № 1134/2013 на Комисията от 7 ноември 2013 година за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [Caballa de Andalucía (ЗГУ)]

text:
               13.11.2013

               BG

               Официален вестник на Европейския съюз

               L 302/27

         РЕГЛАМЕНТ ЗА ИЗПЪЛНЕНИЕ (ЕС) № 1134/2013 НА КОМИСИЯТА
   от 7 ноември 2013 година
   за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [Caballa de Andalucía (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по- специално член 52, параграф 2 от него,
   като има предвид, че:

               (1)

               Регламент (ЕС) № 1151/2012 отмени и замени Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).

               (2)

               В съответствие с член 9, параграф 1, първа алинея от Регламент (ЕО) № 510/2006 Комисията разгледа заявлението на Испания за одобрение на изменение в спецификацията на защитеното географско указание „Caballa de Andalucía“, регистрирано по силата на Регламент (ЕО) № 289/2009 на Комисията (3).

               (3)

               Предвид това, че въпросното изменение не е несъществено, Комисията публикува в Официален вестник на Европейския съюз
                   (4) заявлението за изменение в съответствие с член 6, параграф 2 от Регламент (ЕО) № 510/2006. Тъй като Комисията не получи никакви възражения съгласно член 7 от горепосочения регламент, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията, свързано с посоченото в приложението към настоящия регламент название.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 ноември 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 93, 31.3.2006 г., стр. 12.

      (3)  ОВ L 94, 8.4.2009 г., стр. 15.

      (4)  ОВ С 387, 15.12.2012 г., стр. 22.

      ПРИЛОЖЕНИЕ
      Предназначени за консумация от човека земеделски продукти, посочени в приложение I към Договора:

         Клас 1.7.   Прясна риба, мекотели и ракообразни и продукти от тях

      ИСПАНИЯ
      Caballa de Andalucía (ЗГУ)


title: Регламент за изпълнение (ЕС) 2017/998 на Комисията от 12 юни 2017 година за изменение за 268-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда

text:
               14.6.2017

               BG

               Официален вестник на Европейския съюз

               L 150/5

         РЕГЛАМЕНТ ЗА ИЗПЪЛНЕНИЕ (ЕС) 2017/998 НА КОМИСИЯТА
   от 12 юни 2017 година
   за изменение за 268-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:

               (1)

               В приложение I към Регламент (ЕО) № 881/2002 са изброени лицата, групите и образуванията, обхванати от мерките за замразяване на средства и икономически ресурси съгласно посочения регламент.

               (2)

               На 7 юни 2017 г. Комитетът по санкциите към Съвета за сигурност на Организацията на обединените нации реши да измени едно вписване в своя списък на лицата, групите и образуванията, спрямо които следва да се прилага замразяване на средства и икономически ресурси. Поради това приложение I към Регламент (ЕО) № 881/2002 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 юни 2017 година.

            За Комисията,

            от името на председателя,

            Началник на Службата за инструментите в областта на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      Идентификационните данни за вписването „Фронта Al-Nusrah за хората от Изтока (известен още като а) Победния фронт, б) Jabhat al-Nusrah, в) Jabhet al-Nusra, г) Фронта Al-Nusrah, д) Фронта Al-Nusra, е) Мрежата „Ansar al-Mujahideen“, ж) Levantine Mujahideen on the Battlefields of Jihad). Други сведения: а) действа в Сирия; б) преди е фигурирал в списъка между 30 май 2013 г. и 13 май 2014 г. като друго име за Ал Кайда в Ирак. Дата на определянето, посочено в член 2а, параграф 4, буква б): 14.5.2014 г.“ в раздел „Юридически лица, групи и образувания“ на приложение I към Регламент (ЕО) № 881/2002 се заменят със следното:

         „Фронта Al-Nusrah за хората от Изтока (известен още като а) Победния фронт, б) Jabhat al-Nusrah, в) Jabhet al-Nusra, г) Фронта Al-Nusrah, д) Фронта Al-Nusra, е) Мрежата „Ansar al-Mujahideen“, ж) Levantine Mujahideen on the Battlefields of Jihad, з) Jabhat Fath al Sham, и) Jabhat Fath al-Sham, й) Jabhat Fatah al-Sham, к) Jabhat Fateh Al-Sham, л) Фронта Fatah al-Sham, м) Фронта Fatah al-Sham, н) Фронта Conquest of the Levant, о) Фронт за освобождение на al Sham, п) Фронт за завладяване на Сирия/Леванта, р) Фронт за освобождение на Леванта, с) Фронт за завладяване на Сирия). Други сведения: а) Действа в Сирийската арабска република и Ирак; б) преди е фигурирал в списъка между 30 май 2013 г. и 13 май 2014 г. като друго име за Ал Кайда в Ирак. Дата на определянето, посочено в член 7г, параграф 2, буква и): 14.5.2014 г.“


title: Регламент за изпълнение (ЕС) 2015/1201 на Комисията от 22 юли 2015 година за подновяване на одобрението на активното вещество фенхексамид в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП)

text:
               23.7.2015

               BG

               Официален вестник на Европейския съюз

               L 195/37

         РЕГЛАМЕНТ ЗА ИЗПЪЛНЕНИЕ (ЕС) 2015/1201 НА КОМИСИЯТА
   от 22 юли 2015 година
   за подновяване на одобрението на активното вещество фенхексамид в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 от него,
   като има предвид, че:

               (1)

               Срокът на одобрението на активното вещество фенхексамид, включено в част А от приложението към Регламент за изпълнение (ЕС) № 540/2011 на Комисията (2), изтича на 31 декември 2015 г.

               (2)

               Бе подадено заявление за подновяване на включването на фенхексамид в приложение I към Директива 91/414/ЕИО на Съвета (3), в съответствие с член 4 от Регламент (ЕС) № 1141/2010 на Комисията (4) и в предвидения в посочения член срок.

               (3)

               Заявителят подаде допълнителните досиета в съответствие с член 9 от Регламент (ЕС) № 1141/2010. Докладващата държава членка счете заявлението за пълно.

               (4)

               Докладващата държава членка подготви доклад за оценка във връзка с подновяването, като се консултира със съдокладващата държава членка, и на 30 април 2013 г. го предостави на Европейския орган по безопасност на храните (наричан по-долу „Органът“) и на Комисията.

               (5)

               Органът изпрати доклада за оценка във връзка с подновяването на заявителя и на държавите членки за коментар и препрати получените коментари на Комисията. Освен това Oрганът осигури публичната достъпност на допълнителното обобщаващо досие.

               (6)

               На 30 юни 2014 г. Органът предаде на Комисията заключението си (5) относно това дали може да се очаква фенхексамидът да отговаря на критериите за одобрение, предвидени в член 4 от Регламент (ЕО) № 1107/2009. На 27 януари 2015 г. Комисията представи проекта на доклад за преразглеждане относно фенхексамида на Постоянния комитет по растенията, животните, храните и фуражите.

               (7)

               Бе установено, че предвидените в член 4 критерии за одобрение са изпълнени по отношение на един или повече представителни видове употреба на най-малко един продукт за растителна защита, съдържащ активното вещество. Следователно посочените критерии за одобряване се считат за изпълнени.

               (8)

               Поради това е целесъобразно одобрението на фенхексамида да бъде подновено.

               (9)

               В съответствие с член 20, параграф 3 от Регламент (ЕО) № 1107/2009 във връзка с член 13, параграф 4 от същия регламент приложението към Регламент за изпълнение (ЕС) № 540/2011 на Комисията следва да бъде съответно изменено.

               (10)

               Настоящият регламент следва да се прилага от деня след датата на изтичане на срока на одобрението на активното вещество фенхексамид, посочено в съображение 1.

               (11)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Подновяване на одобрението на активно вещество
   Одобрението на активното вещество фенхексамид, посочено в приложение I, се подновява при предвидените в същото приложение условия.
   Член 2
   Изменения на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 3
   Влизане в сила и дата на прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от 1 януари 2016 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 юли 2015 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

      (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).

      (4)  Регламент (ЕС) № 1141/2010 на Комисията от 7 декември 2010 г. за установяване на процедурата за подновяване на включването на втора група активни вещества в приложение I към Директива 91/414/ЕИО на Съвета и за съставяне на списък на тези вещества (ОВ L 322, 8.12.2010 г., стр. 10).

      (5)  EFSA Journal (Бюлетин на ЕОБХ), 2014; 12(7):3744. Той е достъпен на следния интернет адрес: www.efsa.europa.eu.

      ПРИЛОЖЕНИЕ I

                  Популярно наименование, идентификационни номера

                  Наименование по IUPAC

                  Чистота (1)

                  Дата на одобрението

                  Изтичане срока на одобрението

                  Специфични разпоредби

                  Фенхексамид
                  CAS №: 126833-17-8
                  CIPAC № 603

                  N1-метил(4-хидрокси-2,3-дихлорофенил)циклохексан-1-карбоксамид

                  ≥ 975 g/kg
                  Следното относимо онечистване не трябва да надвишава определен праг в техническия материал:

                              —

                              толуен: най-много 1 g/kg;

                              —

                              4-амино-2,3-дихлорофенол най-много 3 g/kg.

                  1 януари 2016 г.

                  31 декември 2030 г.

                  За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане относно фенхексамида, и по-специално допълнения I и II към него.
                  При тази цялостна оценка държавите членки обръщат особено внимание на:

                              —

                              защитата на операторите по време на полеви ръчни операции;

                              —

                              защитата на работниците, опериращи върху третирани култури на закрито;

                              —

                              риска за водните организми;

                              —

                              произтичащия от полевата употреба риск в дългосрочен план за бозайниците.

                        Когато е целесъобразно, условията за употреба включват мерки за ограничаване на риска.

         (1)  Допълнителни подробности за идентичността и спецификацията на активното вещество са представени в доклада за преразглеждане.

      ПРИЛОЖЕНИЕ II
      Приложението към Регламент за изпълнение (ЕС) № 540/2011 се изменя, както следва:

                  1)

                  в част А вписване 13 за фенхексамид се заличава;

                  2)

                  в част Б се добавя следното вписване:

                              Популярно наименование, идентификационни номера

                              Наименование по IUPAC

                              Чистота (1)

                              Дата на одобрението

                              Изтичане срока на одобрението

                              Специфични разпоредби

                              „85

                              Фенхексамид
                              CAS №: 126833-17-8
                              CIPAC № 603

                              N1-метил(4-хидрокси-2,3-дихлорофенил)циклохексан-1-карбоксамид

                              ≥ 975 g/kg
                              Следното относимо онечистване не трябва да надвишава определен праг в техническия материал:

                                          —

                                          толуен: най-много 1 g/kg;

                                          —

                                          4-амино-2,3-дихлорофенол най-много 3 g/kg.

                              1 януари 2016 г.

                              31 декември 2030 г.

                              За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане относно фенхексамида, и по-специално допълнения I и II към него.
                              При тази цялостна оценка държавите членки обръщат особено внимание на:

                                          —

                                          защитата на операторите по време на полеви ръчни операции;

                                          —

                                          защитата на работниците, опериращи върху третирани култури на закрито;

                                          —

                                          риска за водните организми;

                                          —

                                          произтичащия от полевата употреба риск в дългосрочен план за бозайниците.

                                    Когато е целесъобразно, условията за употреба включват мерки за ограничаване на риска.“

         (1)  Допълнителни подробности за идентичността и спецификацията на активното вещество са представени в доклада за преразглеждане.


title: Регламент за изпълнение (ЕС) № 694/2013 на Комисията от 19 юли 2013 година за определяне на коефициента на разпределение за издаването на лицензи за внос, заявени в периода от 1 до 7 юли 2013 г. , за захарни продукти в рамките на някои тарифни квоти и за преустановяване на подаването на заявления за такива лицензи

text:
               20.7.2013

               BG

               Официален вестник на Европейския съюз

               L 197/17

         РЕГЛАМЕНТ ЗА ИЗПЪЛНЕНИЕ (ЕС) № 694/2013 НА КОМИСИЯТА
   от 19 юли 2013 година
   за определяне на коефициента на разпределение за издаването на лицензи за внос, заявени в периода от 1 до 7 юли 2013 г., за захарни продукти в рамките на някои тарифни квоти и за преустановяване на подаването на заявления за такива лицензи
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1301/2006 на Комисията от 31 август 2006 година за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
   като взе предвид Регламент (ЕО) № 891/2009 на Комисията от 25 септември 2009 година за откриване и управление на някои тарифни квоти на Общността в сектора на захарта (3), и по-специално член 5, параграф 2 от него,
   като има предвид, че:

               (1)

               Количествата, обхванати от заявленията за лицензи за внос, подадени до компетентните органи от 1 до 7 юли 2013 г. в съответствие с Регламент (ЕО) № 891/2009 на Комисията и Регламент за изпълнение (ЕС) № 170/2013 на Комисията от 25 февруари 2013 година за определяне на преходни мерки в сектора на захарта във връзка с присъединяването на Хърватия (4), превишават наличното количество с пореден номер 09.4367.

               (2)

               Количествата в заявленията за лицензи за внос, подадени до компетентните органи от 1 до 7 юли 2013 г. в съответствие с Регламент (ЕО) № 891/2009 и Регламент за изпълнение (ЕС) № 170/2013, са равни на наличното количество с пореден номер 09.4325.

               (3)

               При тези обстоятелства, в съответствие с Регламент (ЕО) № 1301/2006 следва да бъде определен коефициент на разпределение за подлежащите на издаване лицензи по отношение на пореден номер 09.4367.

               (4)

               В съответствие с Регламент (ЕО) № 891/2009, до приключването на пазарната година следва да се преустанови подаването на допълнителни заявления за лицензи за поредни номера 09.4325 и 09.4367,

         ПРИЕ НАСТОЯЩИЯ РЕГЛАМЕНТ:
   Член 1
   1.   Количествата, за които в съответствие с Регламент (ЕО) № 891/2009 и Регламент за изпълнение (ЕС) № 170/2013 са подадени заявления за лицензи за внос от 1 до 7 юли 2013 г., се умножават по коефициентите на разпределение, посочени в приложението към настоящия регламент.
   2.   Подаването на допълнителни заявления за лицензи, съответстващи на посочените в приложението поредни номера, се преустановява до края на пазарната 2012/2013 година.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 юли 2013 година.

            За Комисията, от името на председателя,
         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 238, 1.9.2006 г., стр. 13.

      (3)  ОВ L 254, 26.9.2009 г., стр. 82.

      (4)  ОВ L 55, 27.2.2013 г., стр. 1.

      ПРИЛОЖЕНИЕ

         Захар от концесии по план CXL

         2012/2013 пазарна година

         Заявления, подадени от 1.7.2013 г. до 7.7.2013 г.

                  Пореден №

                  Държава

                  Коефициент на разпределение
                  (в %)

                  Допълнителни заявления

                  09.4317

                  Австралия

                  —

                  Преустановено

                  09.4318

                  Бразилия

                  —

                  09.4319

                  Куба

                  —

                  Преустановено

                  09.4320

                  Други трети държави

                  —

                  Преустановено

                  09.4321

                  Индия

                  —

                  Преустановено

                              —

                              :

                              Не се прилага: в Комисията не е получено заявление за лиценз.

         Захар от Балканите

         2012/2013 пазарна година

         Заявления, подадени от 1.7.2013 г. до 7.7.2013 г.

                  Пореден №

                  Държава

                  Коефициент на разпределение
                  (в %)

                  Допълнителни заявления

                  09.4324

                  Албания

                  —

                  09.4325

                  Босна и Херцеговина

                      (1)

                  Преустановено

                  09.4326

                  Сърбия

                      (1)

                  09.4327

                  Бивша югославска република Македония

                  —

                              —

                              :

                              Не се прилага: в Комисията не е получено заявление за лиценз.

         Преходни мерки, захар от извънреден и индустриален внос

         2012/2013 пазарна година

         Заявления, подадени от 1.7.2013 г. до 7.7.2013 г.

                  Пореден №

                  Тип

                  Коефициент на разпределение
                  (в %)

                  Допълнителни заявления

                  09.4367

                  Преходни (Хърватия)

                  33,333333

                  Преустановено

                  09.4380

                  Извънреден внос

                  —

                  09.4390

                  Индустриален внос

                  —

                              —

                              :

                              Не се прилага: в Комисията не е получено заявление за лиценз.

         (1)  Не се прилага: заявленията не надхвърлят наличните количества и са изцяло удовлетворени.


title: Регламент за изпълнение (ЕС) 2015/1154 на Комисията от 14 юли 2015 година за подновяване на одобрението на активното вещество сулфосулфурон в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП)

text:
               15.7.2015

               BG

               Официален вестник на Европейския съюз

               L 187/18

         РЕГЛАМЕНТ ЗА ИЗПЪЛНЕНИЕ (ЕС) 2015/1154 НА КОМИСИЯТА
   от 14 юли 2015 година
   за подновяване на одобрението на активното вещество сулфосулфурон в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 от него,
   като има предвид, че:

               (1)

               Срокът на одобрението на активното вещество сулфосулфурон, включено в част А от приложението към Регламент (ЕС) № 540/2011 (2), изтича на 31 декември 2015 г.

               (2)

               В съответствие с член 4 от Регламент (ЕС) № 1141/2010 на Комисията (3) и в предвидения в посочения член срок бе подадено заявление за подновяване на включването на сулфосулфурон в приложение I към Директива 91/414/ЕИО на Съвета (4).

               (3)

               В съответствие с член 9 от Регламент (ЕС) № 1141/2010 заявителят представи допълнителните досиета, както и обяснение на значението на всяко представено изследване. Докладващата държава членка счете заявлението за пълно.

               (4)

               Докладващата държава членка подготви доклад за оценка във връзка с подновяването, като се консултира със съдокладващата държава членка, и на 31 май 2013 г. го предостави на Европейския орган по безопасност на храните (наричан по-нататък „Органът“) и на Комисията.

               (5)

               Органът изпрати доклада за оценка във връзка с подновяването на заявителя и на държавите членки за коментар и препрати получените коментари на Комисията. Освен това Органът осигури публичната достъпност на допълнителното обобщаващо досие.

               (6)

               На 3 юли 2014 г. Органът предаде на Комисията заключението си относно това дали може да се очаква сулфосулфурон да отговаря на критериите за одобрение, предвидени в член 4 от Регламент (ЕО) № 1107/2009. На 12 декември 2014 г. Комисията представи проекта на доклад за преразглеждане относно сулфосулфурон на Постоянния комитет по растенията, животните, храните и фуражите.

               (7)

               Бе установено, че предвидените в член 4 критерии за одобрение са изпълнени по отношение на един или повече представителни видове употреба на най-малко един продукт за растителна защита, съдържащ активното вещество. Поради това посочените критерии за одобряване се считат за изпълнени.

               (8)

               Оценката на риска във връзка с подновяването на одобрението на сулфосулфурон се основава на ограничен брой представителни видове употреба, което обаче не ограничава видовете употреба, за които могат да бъдат разрешени съдържащите сулфосулфурон продукти за растителна защита. Поради това е целесъобразно да не се запази ограничението за употреба като хербицид.

               (9)

               Предвид посочените по-горе съображения е целесъобразно одобрението на сулфосулфурон да бъде подновено.

               (10)

               В съответствие с член 20, параграф 3 от Регламент (ЕО) № 1107/2009 във връзка с член 13, параграф 4 от същия регламент приложението към Регламент за изпълнение (ЕС) № 540/2011 на Комисията следва да бъде съответно изменено.

               (11)

               Настоящият регламент следва да се прилага от деня след датата на изтичане на срока на одобрението на активното вещество сулфосулфурон, посочен в съображение 1.

               (12)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Подновяване на одобрението на активно вещество
   Одобрението на активното вещество сулфосулфурон, посочено в приложение I, се подновява при предвидените в същото приложение условия.
   Член 2
   Изменения на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 3
   Влизане в сила и дата на прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от 1 януари 2016 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 юли 2015 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

      (3)  Регламент (ЕС) № 1141/2010 на Комисията от 7 декември 2010 г. за установяване на процедурата за подновяване на включването на втора група активни вещества в приложение I към Директива 91/414/ЕИО на Съвета и за съставяне на списък на тези вещества (ОВ L 322, 8.12.2010 г., стр. 10).

      (4)  Директива 91/414/ЕО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).

      ПРИЛОЖЕНИЕ I

                  Популярно наименование, идентификационни номера

                  Наименование по IUPAC

                  Чистота (1)

                  Дата на одобрението

                  Изтичане срока на одобрението

                  Специфични разпоредби

                  Сулфосулфурон
                  CAS №: 141776-32-1
                  CIPAC № 601

                  1-(4,6-диметоксипиримидин-2-ил)-3-(2-етилсулфонилимидазо[1,2- a]пиридин-3-илсулфонил)урея

                  ≥ 980 g/kg
                  Следното онечистване от значение не трябва да надвишава определен праг в техническия материал:
                  Фенол: < 2 g/kg

                  1 януари 2016 г.

                  31 декември 2030 г.

                  За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на сулфосулфурон, и по-специално допълнения I и II към него.
                  При тази цялостна оценка държавите членки обръщат особено внимание на:

                              —

                              опазването на подпочвените води, когато веществото се прилага в райони, уязвими от гледна точка на почвените и/или климатичните им условия;

                              —

                              риска за почвените нецелеви макроорганизми, различни от земните червени, нецелевите сухоземни растения и водните организми.

         (1)  Допълнителни подробности за идентичността и спецификацията на активното вещество са представени в доклада за преразглеждане.

      ПРИЛОЖЕНИЕ II
      Приложението към Регламент за изпълнение (ЕС) № 540/2011 се изменя, както следва:

                  1)

                  В част А вписване № 32 относно сулфосулфурон се заличава.

                  2)

                  В част Б се добавя следното вписване 89:

                              Популярно наименование, идентификационни номера

                              Наименование по IUPAC

                              Чистота (1)

                              Дата на одобрението

                              Изтичане срока на одобрението

                              Специфични разпоредби

                              „89

                              Сулфосулфурон
                              CAS №: 141776-32-1
                              CIPAC № 601

                              1-(4,6-диметоксипиримидин-2-ил)-3-(2-етилсулфонилимидазо[1,2- a]пиридин-3-илсулфонил)урея

                              ≥ 980 g/kg
                              Следното онечистване от значение не трябва да надвишава определен праг в техническия материал:
                              Фенол: < 2 g/kg

                              1 януари 2016 г.

                              31 декември 2030 г.

                              За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на сулфосулфурон, и по-специално допълнения I и II към него.
                              При тази цялостна оценка държавите членки обръщат особено внимание на:

                                          —

                                          опазването на подпочвените води, когато веществото се прилага в райони, уязвими от гледна точка на почвените и/или климатичните им условия;

                                          —

                                          риска за почвените нецелеви макроорганизми, различни от земните червени, нецелевите сухоземни растения и водните организми.“

         (1)  Допълнителни подробности за идентичността и спецификацията на активното вещество са представени в доклада за преразглеждане.


title: Регламент за изпълнение (ЕС) 2016/2294 на Комисията от 16 декември 2016 година за установяване на стандартни стойности при внос с цел определяне на входната цена на някои плодове и зеленчуци

text:
               17.12.2016

               BG

               Официален вестник на Европейския съюз

               L 344/81

         РЕГЛАМЕНТ ЗА ИЗПЪЛНЕНИЕ (ЕС) 2016/2294 НА КОМИСИЯТА
   от 16 декември 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 декември 2016 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  99,7

                  SN

                  241,4

                  TN

                  269,5

                  TR

                  111,3

                  ZZ

                  180,5

                  0707 00 05

                  MA

                  79,2

                  TR

                  154,2

                  ZZ

                  116,7

                  0709 93 10

                  MA

                  150,3

                  TR

                  167,9

                  ZZ

                  159,1

                  0805 10 20

                  IL

                  126,4

                  TR

                  73,7

                  ZZ

                  100,1

                  0805 20 10

                  MA

                  70,4

                  ZZ

                  70,4

                  0805 20 30 , 0805 20 50 , 0805 20 70 , 0805 20 90

                  IL

                  113,5

                  JM

                  125,0

                  MA

                  74,5

                  TR

                  76,2

                  ZZ

                  97,3

                  0805 50 10

                  AR

                  76,7

                  TR

                  88,5

                  ZZ

                  82,6

                  0808 10 80

                  US

                  132,4

                  ZZ

                  132,4

                  0808 30 90

                  CN

                  94,8

                  ZZ

                  94,8

         (1)  Номенклатура на държавите, определена с Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 506/2011 на Комисията от 23 май 2011 година за изменение на Регламент (ЕС) № 297/2011 за налагане на специални условия, регулиращи вноса на фуражи и храни с произход или изпратени от Япония, след аварията в ядрената централа „Фукушима“  Текст от значение за ЕИП

text:
               24.5.2011

               BG

               Официален вестник на Европейския съюз

               L 136/52

         РЕГЛАМЕНТ ЗА ИЗПЪЛНЕНИЕ (ЕС) № 506/2011 НА КОМИСИЯТА
   от 23 май 2011 година
   за изменение на Регламент (ЕС) № 297/2011 за налагане на специални условия, регулиращи вноса на фуражи и храни с произход или изпратени от Япония, след аварията в ядрената централа „Фукушима“
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 53, параграф 1, буква б), подточка ii) от него,
   като има предвид, че:

               (1)

               В член 53 от Регламент (ЕО) № 178/2002 се предвижда възможността за приемане от страна на Съюза на подходящи спешни мерки за храни и фуражи, които са внесени от трета страна, с цел защита на общественото здраве, здравето на животните или околната среда, когато рискът не може да бъде задоволително овладян чрез предприетите поотделно от държавите-членки мерки.

               (2)

               След аварията в ядрената централа „Фукушима“ от 11 март 2011 г. Комисията бе уведомена, че нивата на радионуклиди в някои хранителни продукти с произход от Япония, като мляко и спанак, са надвишили приложимите в Япония нива, при които се предприемат действия по отношение на храните. Това замърсяване може да представлява заплаха за общественото здраве и здравето на животните в Съюза и поради това на 25 март 2011 г. бе приет Регламент за изпълнение (ЕС) № 297/2011 на Комисията за налагане на специални условия, регулиращи вноса на фуражи и храни с произход или изпратени от Япония, след аварията в ядрената централа „Фукушима“ (2).

               (3)

               На 12 май 2011 г. Комисията бе уведомена за констатирано високо ниво на радиоактивен цезий в листа от зелен чай с произход от префектура Канагава. Тази констатация бе потвърдена на 13 май 2011 г. от други три случая на констатирано високо ниво на радиоактивен цезий в листа от зелен чай от посочената префектура. Тя не е сред 12-те префектури на засегнатата зона, за които е налице изискване всички фуражи и храни с произход от тези префектури да бъдат тествани преди износ за ЕС. С оглед на тези наскоро направени констатации е целесъобразно Канагава да бъде добавена като 13-та префектура на засегнатата зона.

               (4)

               Целесъобразно е да се даде по-голяма яснота относно изискванията за продуктите, изпращани от засегнатата зона, но с произход от регион извън нея.

               (5)

               Поради това е подходящо Регламент (ЕС) № 297/2011 да бъде съответно изменен.

               (6)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕС) № 297/2011 се изменя, както следва:

               (1)

               Член 2, параграф 3 се заменя със следното:
               „3.   Всяка пратка от продуктите, посочени в член 1, която напуска Япония, считано от датата на влизане в сила на настоящия регламент, се придружава от декларация, удостоверяваща, че:

                           —

                           продуктът е събран и/или преработен преди 11 март 2011 г., или

                           —

                           продуктът е с произход и е изпратен от префектура, различна от Фукушима, Гунма, Ибараки, Точиги, Мияги, Ямагата, Нийгата, Нагано, Яманаши, Сайтама, Токио, Чиба и Канагава, или

                           —

                           продуктът е изпратен от префектурите Фукушима, Гунма, Ибараки, Точиги, Мияги, Ямагата, Нийгата, Нагано, Яманаши, Сайтама, Токио, Чиба и Канагава, но не е с произход от някоя от тези префектури и не е бил изложен на радиоактивност по време на транзита, или

                           —

                           в случай че продуктът е с произход от префектурите Фукушима, Гунма, Ибараки, Точиги, Мияги, Ямагата, Нийгата, Нагано, Яманаши, Сайтама, Токио, Чиба и Канагава, продуктът не сдържа радионуклидите йод-131, цезий-134 и цезий-137 на нива, които надвишават максималните нива, предвидени в приложение II към настоящия регламент. Настоящата разпоредба се прилага и за продуктите с произход от крайбрежните води на посочените префектури, независимо от това къде на брега са разтоварени продуктите.“

               (2)

               Член 5, параграф 1 се заменя със следното:
               „1.   Компетентните органи на ГИВП или DPE осъществяват документна проверка и проверка за идентичност на всички пратки от продуктите, посочени в параграф 1, попадащи в обхвата на настоящия регламент, както и физическа проверка, в това число лабораторен анализ, за наличието на йод-131, цезий-134 и цезий-137 на най-малко 10 % от такива пратки от продуктите, посочени в член 2, параграф 3, четвърто тире, и на най-малко 20 % от такива пратки от продуктите, посочени в член 2, параграф 3, второ и трето тире.“

               (3)

               В член 9, втора алинея датата „30 юни 2011 г.“ се заменя с „30 септември 2011 г.“.

               (4)

               Приложение I се заменя с текста в приложението към настоящия регламент.

         Член 2
   Влизане в сила
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 май 2011 година.

            За Комисията

            Председател

         José Manuel BARROSO

      (1)  ОВ L 31, 1.2.2002 г., стр. 1.

      (2)  ОВ L 80, 26.3.2011 г., стр. 5.

      ПРИЛОЖЕНИЕ

            „ПРИЛОЖЕНИЕ I


title: Регламент за изпълнение (ЕС) № 922/2013 на Комисията от 25 септември 2013 година за откриване и управление на тарифни квоти на Съюза за селскостопански продукти с произход от Никарагуа

text:
               26.9.2013

               BG

               Официален вестник на Европейския съюз

               L 254/1

         РЕГЛАМЕНТ ЗА ИЗПЪЛНЕНИЕ (ЕС) № 922/2013 НА КОМИСИЯТА
   от 25 септември 2013 година
   за откриване и управление на тарифни квоти на Съюза за селскостопански продукти с произход от Никарагуа
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2012/734/ЕС на Съвета от 25 юни 2012 г. за подписване от името на Съюза на Споразумение за асоцииране между Европейския съюз и неговите държави членки, от една страна, и Централна Америка, от друга страна, и за временно прилагане на част IV от него, която се отнася до въпросите на търговията (1), и по-специално член 6 от него,
   като има предвид, че:

               (1)

               С Решение 2012/734/ЕС Съветът разреши да се подпише от името на Съюза Споразумението за асоцииране между Европейския съюз и неговите държави членки, от една страна, и Централна Америка, от друга страна („споразумението“). Съгласно Решение 2012/734/ЕС споразумението се прилага временно до приключване на процедурите за неговото сключване. То се прилага временно от 1 август 2013 г.

               (2)

               Допълнение 2 към приложение I към споразумението се отнася до тарифните квоти на ЕС за вноса на стоки с произход от Централна Америка. Една тарифна квота се предоставя единствено на Никарагуа. Поради това е необходимо да се открият тарифни квоти за тези продукти. Тарифните квоти следва да се управляват съгласно принципа „пръв пристигнал — пръв обслужен“ в съответствие с Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (2). За да могат тарифните отстъпки, предвидени в настоящия регламент, да се прилагат по отношение на продуктите, изброени в приложението, тези продукти следва да се придружават от доказателство за произход, както е предвидено в споразумението.

               (3)

               Приложение I към Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (3), изменено с Регламент за изпълнение (ЕС) № 927/2012 на Комисията (4), съдържа нови кодове по КН, които са различни от тези в споразумението. Поради това новите кодове следва да се включат в приложението към настоящия регламент.

               (4)

               Тъй като споразумението поражда действие от 1 август 2013 г., настоящият регламент следва да се прилага от същата дата.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Открива се тарифна квота на Съюза за стоките с произход от Никарагуа, които са посочени в приложението.
   Член 2
   В рамките на тарифната квота по приложението към настоящия регламент се суспендират митата, прилагани при внос в Съюза на стоките с произход от Никарагуа, които са посочени в приложението.
   Член 3
   Продуктите, изброени в приложението, се придружават от доказателство за произход, както е посочено в допълнение 3 към приложение II към споразумението.
   Член 4
   Тарифната квота, посочена в приложението, се управлява от Комисията в съответствие с членове 308а—308в от Регламент (ЕИО) № 2454/93.
   Член 5
   Настоящият регламент влиза в сила на третия ден след публикуването му в Официален вестник на Европейския съюз.

   Прилага се от 1 август 2013 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 септември 2013 година.

            За Комисията

            Председател

         José Manuel BARROSO

      (1)  ОВ L 346, 15.12.2012 г., стр. 1.

      (2)  ОВ L 253, 11.10.1993 г., стр. 1.

      (3)  ОВ L 256, 7.9.1987 г., стр. 1.

      (4)  ОВ L 304, 31.10.2012 г., стр. 1.

      ПРИЛОЖЕНИЕ
      Независимо от правилата за тълкуване на Комбинираната номенклатура текстът на описанието на продуктите има само указателен характер, като обхватът на преференциалния режим се определя в рамките на настоящото приложение от кодовете по КН към момента на приемане на настоящия регламент.

                  Пореден №

                  Код по КН

                  Описание на стоките

                  Период на квотата

                  Годишен обем на квотата
                  (в тонове нетно тегло, ако не е предвидено друго)

                  09.7315

                  0201
                  0202

                  Меса от животни от рода на едрия рогат добитък, пресни, охладени или замразени

                  От 1.8.2013 г. до 31.12.2013 г.

                  209 (1)

                  От 1.1 до 31.12.2014 г. и за всеки следващ период от 1.1 до 31.12

                  525 (1)
                      (2)

         (1)  Изразено в еквивалент на кланично тегло, както следва: 100 kg необезкостено месо е еквивалентно на 70 kg обезкостено месо.

         (2)  С увеличение от 25 тона всяка година, считано от 1.1.2015 г.


title: Регламент за изпълнение (ЕС) 2016/2104 на Комисията от 21 ноември 2016 година за вписване на наименование в регистъра на защитените наименования за произход и защитените географски указания [Vale of Evesham Asparagus (ЗГУ)]

text:
               2.12.2016

               BG

               Официален вестник на Европейския съюз

               L 327/18

         РЕГЛАМЕНТ ЗА ИЗПЪЛНЕНИЕ (ЕС) 2016/2104 НА КОМИСИЯТА
   от 21 ноември 2016 година
   за вписване на наименование в регистъра на защитените наименования за произход и защитените географски указания [Vale of Evesham Asparagus (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Vale of Evesham Asparagus“, подадено от Обединеното кралство, бе публикувано в Официален вестник на Европейския съюз
                   (2).

               (2)

               Тъй като Комисията не получи никакви възражения по член 51 от Регламент (ЕС) № 1151/2012, наименованието „Vale of Evesham Asparagus“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Vale of Evesham Asparagus“ (ЗГУ).
   Наименованието по първа алинея се използва за идентифициране на продукт от клас 1.6. Плодове, зеленчуци и зърнени храни, пресни или преработени от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 ноември 2016 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 257, 15.7.2016 г., стр. 16.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) № 663/2012 на Комисията от 19 юли 2012 година за определяне на възстановяванията при износ на птиче месо

text:
               20.7.2012

               BG

               Официален вестник на Европейския съюз

               L 192/6

         РЕГЛАМЕНТ ЗА ИЗПЪЛНЕНИЕ (ЕС) № 663/2012 НА КОМИСИЯТА
   от 19 юли 2012 година
   за определяне на възстановяванията при износ на птиче месо
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 164, параграф 2 и член 170 във връзка с член 4 от него,
   като има предвид, че:

               (1)

               Съгласно член 162, параграф 1 от Регламент (ЕО) № 1234/2007 разликата между цените на световния пазар за продуктите, посочени в част XX на приложение I към горепосочения регламент, и цените на същите продукти в Съюза може да бъде покрита чрез възстановяване при износ.

               (2)

               С оглед на съществуващата ситуация на пазара за птиче месо възстановяванията при износ следва да се определят в съответствие с правилата и критериите, предвидени в членове 162, 163, 164, 167 и 169 от Регламент (ЕО) № 1234/2007.

               (3)

               Съгласно член 164, параграф 1 от Регламент (ЕО) № 1234/2007 възстановяванията могат да варират според местоназначението, особено когато това е необходимо поради състоянието на световния пазар, специфичните изисквания на някои пазари или задължения, произтичащи от споразумения, сключени в съответствие с член 300 от Договора.

               (4)

               Възстановяванията следва да бъдат предоставяни само за продуктите, за които е разрешено свободно движение в Съюза и които имат идентификационна маркировка, посочена в член 5, параграф 1, буква б) от Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (2). Посочените продукти следва също така да отговарят на изискванията на Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (3).

               (5)

               Прилаганите понастоящем възстановявания са определени с Регламент за изпълнение (ЕС) № 341/2012 на Комисията (4). Посоченият регламент следва да бъде отменен, тъй като е необходимо да се определят нови възстановявания.

               (6)

               С цел да се избегне несъвместимостта с текущата ситуация на пазара, да се предотвратят пазарните спекулации и да се гарантира ефективност на управлението настоящият регламент следва да влезе в сила в деня на публикуването му в Официален вестник на Европейския съюз.

               (7)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   1.   Възстановяванията при износ по член 164 от Регламент (ЕО) № 1234/2007 се предоставят за продуктите и за сумите, посочени в приложението към настоящия регламент при спазване на условията, предвидени в параграф 2 от настоящия член.
   2.   Продуктите, за които може да се предостави възстановяване по силата на параграф 1, отговарят на съответните изисквания на Регламент (ЕО) № 852/2004 и Регламент (ЕО) № 853/2004, и по-специално са произведени в одобрено предприятие и изпълняват условията за идентификационна маркировка, посочени в раздел I от приложение II към Регламент (ЕО) № 853/2004.
   Член 2
   Регламент за изпълнение (ЕС) № 341/2012 се отменя.
   Член 3
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 юли 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 139, 30.4.2004 г., стр. 55.

      (3)  ОВ L 139, 30.4.2004 г., стр. 1.

      (4)  ОВ L 108, 20.4.2012 г., стр. 21.

      ПРИЛОЖЕНИЕ

         Възстановявания при износ за птиче месо, приложими от 20 юли 2012 година

                  Код на продукта

                  Местоназначение

                  Мерна единица

                  Размер на възстановяването

                  0105 11 11 9000

                  A02

                  EUR/100 pcs

                  0,00

                  0105 11 19 9000

                  A02

                  EUR/100 pcs

                  0,00

                  0105 11 91 9000

                  A02

                  EUR/100 pcs

                  0,00

                  0105 11 99 9000

                  A02

                  EUR/100 pcs

                  0,00

                  0105 12 00 9000

                  A02

                  EUR/100 pcs

                  0,00

                  0105 14 00 9000

                  A02

                  EUR/100 pcs

                  0,00

                  0207 12 10 9900

                  V03

                  EUR/100 kg

                  32,50

                  0207 12 90 9190

                  V03

                  EUR/100 kg

                  32,50

                  0207 12 90 9990

                  V03

                  EUR/100 kg

                  32,50

                     NB: Кодовете на продуктите и кодовете на местоназначения от серия „А“ са определени в Регламент (ЕИО) № 3846/87 на Комисията (ОВ L 366, 24.12.1987 г., стр. 1).
                  Останалите местоназначения се определят, както следва:

                              V03

                              :

                              A24, Ангола, Саудитска Арабия, Кувейт, Бахрейн, Катар, Оман, Обединени арабски емирства, Йордания, Йемен, Ливан, Ирак и Иран.


title: Регламент за изпълнение (ЕС) 2015/49 на Комисията от 14 януари 2015 година за изменение на Регламент за изпълнение (ЕС) № 1106/2013 на Съвета за налагане на окончателно антидъмпингово мито и за окончателно събиране на временното мито, наложено върху вноса на някои видове телове от неръждаеми стомани с произход от Индия и за изменение на Регламент за изпълнение (ЕС) № 861/2013 на Съвета за налагане на окончателно изравнително мито и за окончателно събиране на временното мито, наложено върху вноса на някои видове телове от неръждаеми стомани с произход от Индия

text:
               15.1.2015

               BG

               Официален вестник на Европейския съюз

               L 9/17

         РЕГЛАМЕНТ ЗА ИЗПЪЛНЕНИЕ (ЕС) 2015/49 НА КОМИСИЯТА
   от 14 януари 2015 година
   за изменение на Регламент за изпълнение (ЕС) № 1106/2013 на Съвета за налагане на окончателно антидъмпингово мито и за окончателно събиране на временното мито, наложено върху вноса на някои видове телове от неръждаеми стомани с произход от Индия и за изменение на Регламент за изпълнение (ЕС) № 861/2013 на Съвета за налагане на окончателно изравнително мито и за окончателно събиране на временното мито, наложено върху вноса на някои видове телове от неръждаеми стомани с произход от Индия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основния регламент“),
   като взе предвид Регламент за изпълнение (ЕС) № 1106/2013 на Съвета от 5 ноември 2013 г. за налагане на окончателно антидъмпингово мито и за окончателно събиране на временното мито, наложено върху вноса на някои видове телове от неръждаеми стомани с произход от Индия (2), и по-специално член 2 от него,
   като има предвид, че:
   А.   ДЕЙСТВАЩИ МЕРКИ

               (1)

               С Регламент (ЕС) № 1106/2013 Съветът наложи окончателно антидъмпингово мито върху вноса в Съюза на телове от неръждаеми стомани, съдържащи тегловно:

                           —

                           2,5 % или повече никел, различни от телове, съдържащи тегловно 28 % или повече, но не повече от 31 % никел и 20 % или повече, но не повече от 22 % хром,

                           —

                           по-малко от 2,5 % никел, различни от телове, съдържащи тегловно 13 % или повече, но не повече от 25 % хром и 3,5 % или повече, но не повече от 6 % алуминий,

                     класирани понастоящем в кодове по КН 7223 00 19 и 7223 00 99 и с произход от Индия („разглеждания продукт“).

               (2)

               При разследването, което доведе до налагането на окончателно антидъмпингово мито, голям брой производители износители от Индия оказаха съдействие. В резултат на това Европейската комисия („Комисията“) изготви извадка от индийски производители износители, които да бъдат разследвани.

               (3)

               Съветът наложи индивидуални митнически ставки върху вноса на разглеждания продукт в размер от 0 % до 12,5 % за дружествата, включени в извадката, и среднопретеглено мито от 5 % за оказалите съдействие дружества, които не са включени в извадката.

               (4)

               Съветът също така наложи приложимо в национален мащаб мито в размер на 12,5 % за всички други дружества, които не са заявили интереса си или не са съдействали при разследването.

               (5)

               В член 2 от Регламент за изпълнение (ЕС) № 1106/2013 се предвижда, че когато нов производител износител от Индия представи на Комисията достатъчно доказателства:

                           а)

                           че не е изнасял разглеждания продукт за Съюза през периода, на който се основават мерките, т.е. периода от 1 април 2011 г. до 31 март 2012 г. („разследвания период“);

                           б)

                           че не е свързан с износител или производител, който е обект на антидъмпинговите мерки, наложени с посочения регламент; както и

                           в)

                           че или действително е изнасял разглеждания продукт за Съюза след разследвания период, или е поел неотменимо договорно задължение да изнесе значително количество от разглеждания продукт за Съюза след разследвания период,

                     тогава член 1, параграф 2 от посочения регламент може да бъде изменен, като на новия производител износител се предостави митническата ставка, приложима за оказалите съдействие дружества, които не са включени в извадката, т.е. среднопретегленото мито от 5 %.

         Б.   ИСКАНЕ ОТ НОВИ ПРОИЗВОДИТЕЛИ ИЗНОСИТЕЛИ

               (6)

               Индийските дружества Superon Schweisstechnik India Ltd. („първият заявител“) и Anand ARC Ltd. („вторият заявител“) поискаха да им бъде предоставена митническата ставка, приложима за оказалите съдействие дружества, които не са включени в извадката („третиране като нов производител износител“ или „ТНПИ“).

               (7)

               Беше направено проучване, за да се определи дали заявителите отговарят на критериите за предоставяне на ТНПИ, изложени в член 2 от Регламент за изпълнение (ЕС) № 1106/2013.

               (8)

               На заявителите бе изпратен въпросник с искане да представят доказателства, че отговарят на всички критерии, изложени в член 2 от Регламент за изпълнение (ЕС) № 1106/2013.

               (9)

               Комисията издири и провери цялата информация, която счете за необходима, с цел да определи дали заявителите отговарят на трите критерия за предоставяне на ТНПИ. Бяха извършени проверки на място в помещенията на:

                           —

                           Superon Schweisstechnik India Ltd., Gurgaon;

                           —

                           Anand ARC Ltd., Mumbai.

               (10)

               Първият заявител представи достатъчно доказателства, че отговаря на трите критерия, посочени в член 2 от Регламент за изпълнение (ЕС) № 1106/2013. Първият заявител в действителност успя да докаже:

                           i)

                           че не е изнасял разглеждания продукт за Съюза през периода от 1 април 2011 г. до 31 март 2012 г.;

                           ii)

                           че не е свързан с никой от износителите или производителите в Индия, които са обект на антидъмпинговите мерки, наложени с Регламент за изпълнение (ЕС) № 1106/2013; както и

                           iii)

                           че действително е изнесъл значително количество — 30 тона от разглеждания продукт за Съюза, считано от октомври 2012 г.;

                     и поради това може да му бъде предоставена митническата ставка, приложима за оказалите съдействие дружества, които не са включени в извадката, т.е. 5 %, в съответствие с член 2 от Регламент за изпълнение (ЕО) № 1106/2013, и заявителят следва да се добави към списъка на индийските производители износители, които не са включени в извадката.

               (11)

               Вторият заявител обаче не отговаря на първия критерий, тъй като е изнасял разглеждания продукт за Съюза по време на разследвания период. По тази причина искането му за ТНПИ беше отхвърлено.

               (12)

               Комисията информира заявителите и промишлеността на Съюза за горепосочените констатации и им даде възможност да представят своите коментари. Такива коментари не бяха получени.

               (13)

               С настоящия регламент на Superon Schweisstechnik India Ltd. ще се предостави допълнителен код по ТАРИК B781, тъй като дружеството ще бъде добавено в приложението към Регламент за изпълнение (ЕС) № 1106/2013 на Съвета. По чисто технически причини с оглед на интегрирането в ТАРИК (интегрираната тарифа на Европейския съюз) същият код следва да стане приложим за действащото изравнително мито, наложено на дружеството с Регламент за изпълнение (ЕС) № 861/2013 на Съвета (3),

         ПРИЕ НАСТОЯЩИЯ РЕГЛАМЕНТ:
   Член 1
   Следното дружество се добавя към списъка на оказалите съдействие индийски производители износители, които не са включени в извадката (допълнителен код по ТАРИК B781), в приложението към Регламент за изпълнение (ЕС) № 1106/2013:

               Дружество

               Град

               Superon Schweisstechnik India Ltd.

               Gurgaon, Haryana, Индия

         Член 2
   Вписването „B999“ в таблицата в член 1, параграф 2 от Регламент за изпълнение (ЕС) № 861/2013 на Съвета се заменя със следното: „B999 (за Superon Schweisstechnik India Ltd., Gurgaon, Haryana, Индия, допълнителният код по ТАРИК е B781)“.
   Член 3
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 януари 2015 година.

            За Комисията

            Председател

         Jean-Claude JUNCKER

      (1)  ОВ L 343, 22.12.2009 г., стр. 51.

      (2)  ОВ L 298, 8.11.2013 г., стр. 1.

      (3)  Регламент за изпълнение (ЕС) № 861/2013 на Съвета от 2 септември 2013 година за налагане на окончателно изравнително мито и за окончателно събиране на временното мито, наложено върху вноса на някои видове телове от неръждаеми стомани с произход от Индия (ОВ L 240, 7.9.2013 г., стр. 1).